cyanic-selkie/wikianc huggingface dataset:
Славеносрпски јазик
Славеноспрски јазик (славяносербскій / slavjanoserbskij или словенскій / slovenskij) е форма на српскиот јазик, која најмногу била користена на крајот на 18 век и почетокот на 19 век од срското население во Војводина, во дијаспората и други делови на Хабсбуршката монархија. Во тоа време, славеносрпскиот јазик бил под големо влијание на црковнословенскиот и од рускиот јазик.
Организација на Друштвото на народите
Друштво на народите или Лигата на нациите била основана со три главни уставни органи: Собранието; Советот; и Постојаниот секретаријат. Двете основни тела на Друштвото биле Постојаниот суд за меѓународна правда и Меѓународната организација на трудот.
Односите меѓу Собранието и Советот не биле јасно дефинирани, а нивните надлежности – со неколку исклучоци – биле исти. Секој орган би се занимавал со какво било прашање од областа на надлежноста на Друштвото или што влијае на мирот во светот. Посебни прашања или задачи можело да бидат упатени до Советот или до Собранието. Надлежноста можела да се пренесе од едно на друго тело.
Постојан секретаријат
Постојаниот секретаријат - основан во седиштето на Друштвото во Женева - била сочинета од тело на експерти во различни сфери под раководство на генералниот секретар.
Организација
Главните оддели на Секретаријатот биле: Политика; Финансии и Економија; Комуникации и Транзит; Малцинства и Администрација (Saar и Danzig); Мандати; Разоружување; Здравје; Општество (Опиум и криумчарење со жени и деца); Интелектуална соработка и Меѓународно биро; Право; и Информации. Секој оддел бил одговорен за целата службена секретарска работа поврзана со нејзината посебна тема и ги подготвувала и организирала сите состаноци и конференции одржани во врска со тоа.
Компетенции
Персоналот на секретаријатот на Друштвото бил одговорен за подготвување на дневниот ред на Советот и Собранието и објавување извештаи за состаноците и други рутински работи, делотворно дејствувајќи како граѓанска служба на Лигата. Секретаријатот честопати бил сметан за премногу мал за да може да ги води сите административни работи на Лигата. На пример, вкупниот број службеници класифицирани како членови на Секретаријатот бил 75 во септември 1924 година. Вкупниот персонал, вклучително и сите писарски служби, броел околу 400 лица.
Класификација и дистрибуција на документи
Општо, документите на Друштвото можат да се класифицираат во следните категории: документ за јавна продажба, документи кои не се за јавна продажба, и класифицирани, т.е. доверливи и тајни.
Специфичната одлика на документите што произлегуваат од Лигата на нациите е нивната класификација според лицата на кои им се обраќале, а не според нивните теми.
Собрание
Собранието се состоело од претставници на сите членови на Друштвото. На секоја држава и било дозволено до три претставници и еден глас. Собранието ги имало своите седници во Женева и се состануваше на годишно ниво на првиот понеделник од септември според Деловникот на Собранието, усвоен на Единаесеттиот состанок, на 30 ноември 1920 година. Специјална седница на Собранието можело да се свика по барањето на еден член, под услов мнозинството членови да се согласат.
Посебните функции на Собранието вклучувале прием на нови членови, периодични избори за непостојани членови на Советот, избор со Совет на судии на Постојаниот суд и контрола на буџетот. Во пракса, Собранието станало генерална насочувачка сила на активностите на Друштвото.
Организација на Првото собрание
Пленарните состаноци на Првото собрание се одржале од 15 ноември до 18 декември во Женева, Швајцарија. На отворената седница, имало 41 држава (од вкупно 42 Земји членки). Шест држави биле примени за време на состаноците и, следствено, биле претставени за време на седницата (Албанија, Австрија, Бугарија, Костарика, Финска и Луксембург). Вкупно, се одржале триесет и еден пленарен состанок. Главните прашања за време на првата седница биле: организација на Секретаријатот, формирање на нова организација за справување со здравствените прашања, нов орган што ќе се занимава со комуникација и транзит, и нова економска и финансиска организација, прием на нови Земји членки, односи помеѓу Советот и Собранието, номинирање на непостојаните членови на Советот, формирање на Постојан суд за меѓународна правда, првиот и вториот буџет на Друштвото, конфликтот помеѓу Полска и Советска Русија, враќање на воените заробеници итн.
Претседател
HE M. Пол Хајманс, Белгија
Почесен претседател
M. Џузепе Мота, Швајцарија
Потпретседатели избрани од Собранието
Собранието, на својот петти пленарен состанок, ги избрало шесте потпретседатели. 39 држави учествувале на гласањето, така што потребното мнозинство било 20 гласа. Шестиот потпретседател бил избран на второто гласање со 22 гласа.
Потпретседатели „по службена должност“ (ex officio) како Претседатели на Комитетите
The Rt Hon Артур Балфур, Британска Империја;
HE M. Томасо Титони, Италија;
HE M. Леон Буржоа, Франција;
HE M. Хозе Марија Кињонес де Леон, Шпанија;
HE M. Антонио Хунеус Гана, Чиле;
HE M. Јалмар Брантинг, Шведска.
Генерален секретар на Друштвото
The Hon. Sir Ерик Драмонд
Генералниот комитет на Собранието бил составен од Претседателот и 12 потпретседатели и Сер Ерик Драмонд, генералниот секретар.
Комитет #1
Уставни прашања.
Претседавач:
The Right Hon А. Џ. Балфур (Британска Империја)
Комитет #2
Претседавач:
HE M. Титони (Италија)
Комитет #3
Постојан суд за меѓународна правда.
Претседавач:
HE M. Леон Буржоа (Франција)
Комитет #4
Организација на Секретаријатот и финансии на Друштвото.
Претседавач:
HE M. Кињонес де Леон (Шпанија)
Комитет #5
Прием на нови членови во Друштвото
Претседавач:
HE M. Хунеус Гана (Чиле)
Комитет #6
Прашања за мандати, вооружување и економско оружје
Претседавач:
HE M. Брантинг (Шведска)
Совет
Советот на Друштвото делувал како вид на извршно тело кое го насочувало работењето на Собранието. Советот започнал со четири постојани членки (Велика Британија, Франција, Италија, Јапонија) и четири непостојани членови кои биле избрани од Собранието за период од три години. Првите четири непостојани членки биле Белгија, Бразил, Грција и Шпанија. Соединетите држави требало да бидат петтата постојана членка, но американскиот Сенат гласал на 19 март 1920 година против ратификувањето на Версајскиот договор, со што се спречило учеството на Американците во Друштвото.
Список на седници на Советот, 1920 година
Првата седница на Советот се одржала во Париз во Министерството за надворешни работи (Salle de l’Horloge) на 16 јануари 1920 година. Биле претставени следните членови на Друштвото: Белгија, Бразил, Британската Империја, Франција, Грција, Италија, Јапонија и Шпанија. Францускиот претставник, г-дин Леон Буржоа, бил избран за прв претседател на Советот.
Втората седница на Советот се одржала во Лондон во палатата St. James на 11 февруари 1920 година. Биле претставени следните членови на Друштвото: Белгија, Бразил, Британската Империја, Франција, Грција, Италија, Јапонија и Шпанија. Британската Империја била претставена од the right Honourable А. Џ. Балфур, кој бил избран за претседател. Генералниот секретар на Лигата, Сер Ерик Драмонд, исто така бил присутен и помогнал во подготовката на дневниот ред и релевантните документи.
Третата седница на Советот се одржала во Quai d’Osrsay во Париз на 13 март 1920 година. Биле застапени следните членови на Друштвото: Белгија, Бразил, Британската Империја, Франција, Грција, Италија, Јапонија и Шпанија. Во согласност со член VI на Пактот, М. Замојски, амбасадор на Полска во Париз, седел како член за време на дискусијата во врска со Полска, поточно тифусот во Полска.
Четвртата седница на Советот се одржала во Palais du Petit-Luxembourg во Париз на 9-11 април 1920 година. Биле претставени следните членови на Лигата: Белгија, Бразил, Британската Империја, Франција, Грција, Италија, Јапонија и Шпанија. Главните прашања за кои се дискутирало биле: статусот на Ерменија, заштитата на малцинствата во Турција, враќањето на воените заробеници во Сибир и прашањето за Данзиг.
Петтата седница на Советот се одржала во Palaso Chigi во Рим на 15 мај 1920 година. Претседател на седницата бил италијанскиот претставник г-дин Титони. Главните прашања за кои се дискутирало биле: Трговијата на жени и деца, прашањето за Еупен и Малмеди, спречувањето на болести во Средна Европа, Меѓународниот комитет на правници, и затворениците во Сибир. Вториот јавен состанок се одржал во the Capitol на 19 мај 1920 година.
Непостојани членови на Советот
Бројот на непостојани членови на Советот бил утврден на четири според член 4, став 1 на Пактот. Тие требало да бидат избрани од Собранието од време на време по свое дискреционо право. Бројот на непостојани членови на Советот бил зголемен од четири на шест со резолуцијата на Собранието од 25 септември 1922 година. Во 1926 година членството дополнително се зголемило на девет. Во 1933 година бројот на непостојани места во Советот бил привремено зголемен од девет на десет. Понатамошното зголемување на единаесет било одобрено од собранието во 1936 година.
Едногласно правило
Потребна била едногласност за одлуките на Собранието и на Советот, освен во процедуралните прашања и некои други специфични случаи, како што е приемот на нови членови. Оваа општа регулатива во врска со едногласноста била признавање на националниот суверенитет.
Лигата барала решение со согласност, а не со диктат. Меѓутоа, во случај на спор, за едногласност не била потребна согласност од страните во спорот. Онаму каде што било упатено на спор до Собранието, за одлука била потребна согласност од мнозинството само на Собранието, но вклучувајќи ги и сите членови на Советот.
Други тела
Пактот подразбирал и формирање помошни тела за разни прашања од поголем или помал технички карактер. Лигата го надгледувала Постојаниот суд на меѓународната правда, Меѓународната организација на трудот и неколкуте други агенции и комисии создадени за справување со итни меѓународни проблеми. Тука спаѓале Комисијата за разоружување, Здравствената организација, Комисијата за мандати, Меѓународната комисија за интелектуална соработка (претходник на УНЕСКО), Постојаниот централен одбор за Опиум, Комисијата за бегалци и Комисијата за ропство. Неколку од овие институции биле пренесени во Обединетите нации по Втората светска војна; Меѓународната организација на трудот, Постојаниот суд на меѓународната правда (како Меѓународен суд на правдата) и Здравствената организација (преструктуирана како Светска здравствена организација) станале институции на ООН.
Постојан суд за меѓународна правда
Постојаниот суд за меѓународна правда бил предвиден со Пактот, но не бил основан со него. Советот и Собранието го утврдиле неговиот устав. Неговите судии биле избрани од Советот и Собранието, а буџетот бил обезбеден од Собранието. Составот на Судот бил составен од единаесет судии и четворица заменици судии, избрани за девет години. Судот бил надлежен да го сослуша и утврди секој меѓународен спор што засегнатите страни му го доставиле. Судот исто така може да даде советодавно мислење за кој било спор или прашање што го упатил Советот или Собранието. Судот бил отворен за сите народи во светот под одредени пошироки услови. Фактуални прашања, како и Правни прашања можеле да бидат поднесени.
Меѓународна организација на трудот
ILO, иако ги имал истите членови како Друштвото и бил предмет на буџетска контрола на Собранието, била автономна организација со свое раководно тело, своја Генерална конференција и свој Секретаријат. Неговиот устав бил различен од оној на Друштвото: застапеноста им била дадена не само на владите, туку и на претставниците на работодавачите и работничките организации.
Организации што произлегле со Пактот
Пактот им оставил широко дискреционо право на Советот и на Собранието за составување на помошните органи. Остварувањето на бројните задачи делегирани во Лигата наложувало создавање на два главни типа на помошни тела:• Технички организации кои се занимаваат со финансии и економија, транзит, и здравство;
и• Советодавни комитети, справување со воени прашања, разоружување, мандати, трговија со жени и деца, интелектуална соработка итн.
Здравствена организација
Здравствената организација на Друштвото имала три тела: Здравствено биро, кое содржело постојани службеници на Лигата, Извршен дел на Генералниот советодавен совет или Конференција составена од медицински експерти и Здравствениот комитет. Целта на Комитетот била да спроведе истраги, да го надгледува работењето на здравствената работа на Лигата и да ја подготви работа да биде презентирана пред Советот. Ова тело се фокусирало на ставање на крај на лепрата, маларијата и жолтата треска, последните две со започнување меѓународна кампања за истребување на комарците. Здравствениот оддел исто така било тело во Здравствената организација. Здравствениот оддел работел со земји кои не биле членки на Друштвото на народите. Здравствената организација исто така успешно соработувала со владата на Советскиот Сојуз за да се спречат епидемиите на тифус, вклучително и организирање на голема образовна кампања за оваа болест.
Комисија за постојани мандати
Од почетокот на своето работење, Лигата била повикана, како една од нејзините политички, административни и хуманитарни должности, да изврши еден вид индиректно старателство над одредените луѓе кои се оставени сами на себе. Членот 22 од Пактот го довериле мандатот за администрација на териториите на „напредните нации“ кои „најдобро можат да ја преземат оваа одговорност“. Принципот на „благосостојба и развој“ требало да биде упатство за сите сили кои управуваат со домородните народи.
Различни мандати
Комисија за мандати
Надзор и извршување на мандатите
Резултати од мандатскиот систем
Економска и Финансиска организација
По завршувањето на војната, економските и финансиските услови во сите европски земји биле близу до тотален колапс. Во овој контекст, Друштвото организирало голема конференција во Брисел во септември - октомври 1920 година. Целта била да се најде решение за монетарните проблеми и да се олесни циркулацијата на стоките и средствата. По конференцијата, Лигата формирала економска и финансиска организација, вклучително и неколку комитети (финансиски, економски, фискални, статистички). Во текот на следните години, Лигата им помагала на многу европски земји: Австрија, Унгарија, Грција, Бугарија итн.
Фискалниот комитет дискутирал за неколку општи прашања поврзани со двојното оданочување и затајувањето данок. Работите на Економскиот комитет опфаќале третман на странски државјани и претпријатија, укинување на забраната и ограничувања на увозот и извозот, обединување на царинската номенклатура, меница, обединување на статистичките методи, трговската политика, ветеринарните лекови, меѓународните индустриски договори, проблемите со јаглен, проблемите со шеќер, прашањето за шверцот воопшто и алкохолот, особено, и индиректен протекционизам.
Во октомври 1929 година, Големата депресија започнала во САД и наскоро ја контаминирала Европа. Во 1933 година, Друштвото организирало нова економска конференција во Лондон за изнаоѓање на заедничко решение за заштита на националните економии. Конфликтот помеѓу меѓународните политички цели на големите сили и нивните ставови за економската благосостојба спречило какво било договорено решение.
Меѓународен комитет за интелектуална соработка
Друштвото на народите посветила сериозно внимание на прашањето за меѓународната интелектуална соработка уште од нејзиното создавање. Првото собрание (декември 1920 година) препорачало Советот да преземе активности со цел меѓународно организирање на интелектуална работа. Советот го усвоил извештајот презентиран од Петтиот комитет на Второто собрание и го поканил истакнатиот Комитет за интелектуална соработка да се состане во Женева, август 1922 година. Програмата за работа на Комитетот опфаќал: испитување на условите на интелектуалниот живот, помош на земјите чиј интелектуален живот бил загрозен, создавање на Национални комитети за интелектуална соработка, соработка со меѓународни интелектуални организации, заштита на интелектуална сопственост, меѓууниверзитетска соработка, координација на библиографската работа и меѓународната размена на публикации и меѓународната соработка во археолошките истражувања.
Меѓународната комисија за интелектуална соработка е создадена во 1922 година. Нејзиниот прв претседател, Анри Бергсон, учествувал заедно со многу истакнати луѓе во подобрување на условите на интелектуалните работници и олеснување на контактите. Од 1926 година Комисијата била вклучена во Меѓународниот институт за интелектуална соработка, основана во Париз. Киното се сметало како корисна алатка за зближување на умовите. Меѓународниот образовен кинематографски институт е создаден во Рим по предлог на италијанската влада и ставен под надзор на Друштвото. Иако служел под фашистичка влада, тој спровел значителна работа за промовирање на мирниот идеал и духот на меѓународната соработка.
Постојан централен одбор за опиум
Надзорот врз трговијата со опиум и други опасни лекови може да се смета како една од најважните социјални и хуманитарни активности на Друштвото.
Пред создавањето на Лигата, постоела меѓународна конвенција - Хашката конвенција од 1912 година - која никогаш не станала правосилна.
Потписниците на Договорот од Версај се согласиле со член 295 да се ратификува, ipso facto. Конвенцијата за прв пат наметнаla одредени обврски за регулирање на трговијата и производството на лекови на договорните страни.
Женевската конвенција од 1925 година ја надополнила и проширила таа од Хаг. Со неа, уверенијата за увоз биле задолжителни и се предвидувал поефективен надзор на производството и меѓународната трговија.
Конвенцијата понатаму предвидувала формирање на Постојан централен одбор за опиум. Одборот бил формиран во 1928 година и го градел меѓународниот систем на контрола.
Во 1931 година, Собранието свикало Конференција на која се размислувало за ограничување на националното производство на наркотици како единствен начин да се осигура дека нема оставено простор за недозволен сообраќај.
Советодавен комитет за трговија на жени и деца
Брзиот развој на меѓународниот превоз во текот на XIX век, не само што го зголемило бројот на емигранти, туку им овозможило на трговците со жени да ја организираат својата зла трговија поамбициозно, во скоро светски линии:
До 1910 година, државите се обврзале да ги казнат трговците со луѓе, дури и ако сториле прекршоци во други земји.
Лигата ги споила своите напори со оние на приватните организации и влади. Била одржана истрага и Лигата започнала да работи за да обезбеди продолжување на државните обврски.
Во 1921 година, била усвоена конвенција за зајакнување на мерките против трговијата со луѓе. Создаден бил Комитетот за трговија на жени и деца. Годишните извештаи на владите, комбинирани со оние на големите приватни организации кои работеле паралелно, му овозможиле на комитетот да ја продолжи својата работа на координација и надзор.
Комисија за ропство
Друштвото го разгледало проблемот со ропството и започнало со обезбедување информации од разни влади од 1922 година. Неколку години подоцна, била составена конвенција со цел забрзување на тоталното укинување на ропството и трговијата со робови. Конвенцијата за ропство од 25 септември 1926 година донело добри резултати на многу територии.
Во 1932 година, во прегледот на Друштвото за спроведувањето на конвенцијата, се утврдило дека случаи на заробување на слободни луѓе сè уште се случувале во некои области и дека постоеле пазари за робови во неколку земји. Затоа, собранието одлучило да назначи постојан советодавен комитет за проучување на фактите и институциите поврзани со ропството и да се разгледаат начините за нивно елиминирање.
Комисија за бегалци
Во 1921 година, Комисијата овозможила да им се помогне на приближно 1,5 милиони луѓе кои побегнале од Руската револуција во 1917 година. Во април 1920 година, имале повеќе од половина милион воени заробеници, повеќето од нив во Русија, кои чекале да бидат вратени во екстремно лоши услови. Советот на Друштвото побарал од познатиот истражувач од Норвешка, Фридјоф Нансен да ја испита ситуацијата. Нансен презел непосредни чекори и за помалку од две години успеал да врати дома повеќе од 427, 000 воени заробеници во 26 различни земји.
Лигата формирала Комисија за бегалци во 1921 година, а Нансен бил првиот висок комесар. Во есента 1922 година, Фридјоф Нансен бил награден со Нобелова награда за мир.
Комисијата исто така го создала пасошот „Нансен“ како средство за идентификација на луѓето без државјанство.
Комисија за разоружување
Конференцијата за намалување и ограничување на вооружувањето од 1932–1934 година (понекогаш и како Светска конференција за разоружување или Конференција за разоружување во Женева) била обид на Земјите членки на Друштвото на народите, заедно со САД, да ја реализираат идеологијата на разоружување. Се одржала во швајцарскиот град Женева, неофицијално помеѓу 1930 и 1934 година, но официјално до мај 1937 година.
Првиот обид за ограничување на оружјето бил направен на Хашките конференции од 1899 и 1907 година, кои не успеале во нивната примарна цел. Иако многу современи критичари (заедно и членот 231 од Версајскиот дДогово)т го обвинлеа почетокот на Првата светска војнаконо Германија, историчарите што пишувлеа во 1930-те започнлеа да ја истакнуваат брзата трка со вооружување штои претходлае на 1914 година. Понатаму, сите поголеми сили, освен САД, се обврзлеа на разоружување и во Договорот од Верса,ј и во Пактот на Лигата на нациите. Значителна меѓународна невладина кампања за промовирање на разоружување исто така се развлаи во 1920-те и раните 1930-ти.
Подготвителната комисија била иницирана од Друштвото во 1925 година; до 1931 година, постоела доволна поддршка да се одржи конференција, која уредно започнала под претседателство на поранешниот британски министер за надворешни работи Артур Хендерсон. Мотивацијата зад разговорите можела да се сумира со извадок од пораката што претседателот Франклин Д. Рузвелт ја испратил на конференцијата:
„Ако сите нации целосно се согласат да го елиминираат поседувањето и користењето на оружјето што овозможува успешен напад, одбраната автоматски ќе стане несовладлива и границите и независноста на секоја нација ќе станат безбедни“.
Разговорите биле зафатени со голем број потешкотии уште од самиот почеток. Меѓу нив имало несогласувања околу тоа што претставува „офанзивно“ и „одбранбено“ оружје и поларизацијата на Франција и Германија. Сè повеќе воените германски влади не можеле да видат причина зошто нивната земја не може да ужива во истото ниво на вооружување како и другите сили, особено Франција. Французите, од своја страна, подеднакво инсистирале на тоа дека германската воена инфериорност е нивното единствено осигурување од идните конфликти, исто толку сериозни како што претрпеле во Првата светска војна. Што се однесува до британските и американските влади, тие не биле подготвени да понудат дополнителни безбедносни обврски што Франција ги побарала во замена за ограничување на француското вооружување.
Разговорите прекинале и Хитлер ја повлекол Германија и од Конференцијата и од Лигата на нациите во октомври 1933 година. 30-те години на минатиот век се покажале како премногу интересен меѓународен период за да се приспособи мултилатерална акција во корист на пацифизмот.
Комитет за проучување на Правниот статус на Жените
Во 1935 година, Собранието на Друштвото на народите одлучило да спроведе студија за правниот статус на жените „низ целиот свет“ како одговор на притисокот од страна на женските организации кои вршеле притисок за меѓународен договор за еднакви права на жените. Собранието решило да разгледа како „условите на Договорот за еднакви права треба да се испита во однос на постојниот политички, граѓански и економски статус на жените според законите на земјите низ целиот свет“.
За да се спроведе оваа студија, Комитетот за проучување на правниот статус на жените бил назначен да изготви прашалник што треба да го достави до три научни институти: Институт за споредбено право (Institut de Droit Comparé) и Институтот за кривично право (Institut de Droit Penal) во Париз и Институтот за приватно право во Рим. Споредувањето на Институтот за споредбено право ја проучувал женската франшиза, пристапот до образовните установи и слични прашања. На Институтот за кривично право му биле доделени прашања од казнените и кривичните закони поврзани со жените, а Институтот за приватно право се фокусирал на разводот, правото на живеење и сличните прашања. Дополнително, по многу дискусии, Комитетот се согласил да работи со заинтересирани организации за жени кои веќе извесно време вршеле студии за правниот статус на жените. Додека работата била нецелосна поради избувнувањето на Втората светска војна, студијата обезбедила основа врз која Комисијата за статусот на жените на Обединетите нации ќе ја темели својата работа по 1946 година.
Првиот состанок на Комитетот на експерти за проучување на Правниот статус на Жените ширум светот се одржал во Женева на 4 април 1938 година. Тие повторно се сретнале во јануари 1939 година пред да се распуштат. Членовите биле:
Мадам Сузан Бастид од Франција, професор по право на Универзитетот во Лион;
М. де Руел од Белгија, правен советник на белгиското Министерство за надворешни работи и член на Постојаниот арбитражен суд;7
Мадам Анка Годјевац од Југославија, советник на југословенската делегација на Конференцијата за кодификација во 1930 година;
Мадам Керстин Хеселгрен од Шведска, член на Втората комора на шведскиот Риксдаг и известувач на Комитетот;
Госпоѓа Дороти Кенион од Соединетите држави, доктор на правни науки, член на адвокатурата во Њујорк и правен советник на низа национални организации;
М. Пол Себастејан од Унгарија, советник и раководител на Одделот за трактати, Министерството за надворешни работи; и
Господин МекКинон Вуд од Велика Британија кој служел како Секретаријат на Комитетот.
Заштита на малцинствата
Работата за изготвување на нацрт-договори за заштита на малцинствата во земјите од Источна Европа била доверена на Комисијата за нови држави формирана на Мировната конференција во Париз на 1 мај 1919 година.
Десетте договори што содржат одредби во врска со малцинствата се:
1. Договорот од 28 јуни 1919 година, меѓу Главните сојузнички и здружени сили и Полска, (потпишан во Версај, 28 јуни 1919 година), правосилен од 10 јануари 1920 година, ставен под гаранција на Лигата на нациите, на 13 февруари 1920 година.
3. Договорот од 10 септември 1919 година, меѓу Главните сојузнички и здружени сили и Кралството на Србите, Хрватите и Словенците, ставен под гаранција на Лигата на нациите, на 29 ноември 1920 година.
5. Договорот од 10 август 1920 година, помеѓу Главните сојузнички сили и Грција (потпишан во Нојли-сур-Сена, 27 ноември 1919 година), правосилен од 9 август 1920 година.
6. Договорот од 10 август 1920 година, меѓу главните сојузнички сили и Ерменија.
7. Членовите 64-69 од Договорот за мир со Австрија (потпишан во Сент Жермен-ан-Леј на 10 септември 1919 година), правосилен од 16 јули 1920 година, ставен под гаранција на Лигата на нациите, на 22 октомври 1920 година.
8. Членовите 49-57 од Договорот за мир со Бугарија (потпишан во Нојли-сур-Сена, 27 ноември 1919 година), ставен под гаранција на Лигата на нациите, на 22 октомври 1920 година.
9. Членовите 54-60 од Договорот за мир со Унгарија (потпишан во Трианон на 4 јуни 1920 година), ставен под гаранција на Лигата на нациите, на 30 август 1921 година.
10. Членовите 140-151 од Договорот за мир со Турција (потпишан во Севр на 10 август 1920 година). Овие членови биле заменети со членовите 37–45 од новиот Договор од Лозана.
Финансиите на Лигата
Друштвото се одржувало финансиски од Земјите членки. Собранието го контролирало годишниот буџет.
Вкупните одобрени буџети на Друштвото за четири години 1921–1924 година давале просечно 22,757,769 златни франци годишно, што е еквивалентно на 4,391,187 американски долари. Оваа бројка ги покривала не само Лигата на нациите, туку и трошоците на Постојаниот суд за меѓународна правда и Меѓународната организација на трудот.
Просечното учество на буџетот за овој период бил:
Лига на нации: 2,178,445 американски долари на исто ниво;
Меѓународна организација на трудот: 1,350,675 американски долари;
Постојан суд за меѓународна правда: 386,000 американски долари.
Последни години на Друштвото
Од критичните неуспеси во 1933 година, политичката соработка на Лигата станувала сè понеефикасна. Обратно, техничките активности продолжиле да растат.
Куп на шампиони 1975/76
Куп на шампиони 1975/76 — 21-то издание на Купот на шампионите, најсилното европско клупско фудбалско натпреварување.
Финалето е одиграно на 12 мај 1976 на стадионот Хемпден Парк во Глазгов, каде што Баерн Минхен со резултат 1:0 го победил Сент Етјен, со тоа освојувајќи ја третпат по ред титулата првак на Европа.
Организација на Друштвото на народите
Последни години на Друштвото
Високиот комесаријат за бегалци и Министерството за финансии на Секретаријатот биле со седиште во Лондон; Комитетот за опиум бил со седиште во Вашингтон (DC); економската и финансиската организација била преместена во Принстон.
Куп на шампиони 1975/76
Западна Германија била единствена земја со два претставници, каде што покрај Баерн Минхен, освојувач на Купот од претходната сезона, се натпреварувала и Борусија Менхенгладбах, првак Западна Германија од претходната сезона.
Организација на Друштвото на народите
Последни години на Друштвото
Ниту Собранието, ниту Советот не можеле да се состанат по декември 1939 година, така што остатокот од Друштвото бил управуван од Комисијата за контрола.
Куп на шампиони 1975/76
Прво коло
1 Ујпешт Дожа се пласирала во осминафиналето по правилото за постигнати повеќе голови на гости.
1566 во уметноста
1566 година во уметноста содржи некои значајни настани.
Автопортрет со преврзано уво
Автопортрет со преврзано уво — слика од Винсент ван Гог насликана во 1889 година.
Опис
Во овој автопортрет, Ван Гог носел сина капа со црно крзно и зелено палто, со завој што му го покривал увото и се протегал до под брадата.
Тој е во традиционално полупрофилно држење и погледот му бил малку надесно. Зад него бил отворен прозорец, платно на штафелај и репродукција од јапонска графика.
Уметничко значење
Сликата е создавана со брзи, снажни потези, со густо нанесена боја. Некои ја сместуваат во постимпресионистичкиот стил, но како и во сите негови дела, тој е автентичен, оригинален, тешко дека може да биде сместен така лесно и компаративно во некаков стил, тој е секогаш оригинален и не припаѓа на ниедна школа, правец, влијание. Неговите пораки се директни, снажни, емотивни и духовно длабоки.
Џунтинт
Џунтинт (Juneteenth, збор образуван од англиските June (јуни) и nineteenth (деветнаесетти); познат и како Ден на слободата, Јубилеен ден, Ден на ослободувањето или Ден на еманципацијата ) — празник за ослободувањето на тие кои биле робови во САД. Потекнува од Тексас, но денес се слави на 19 јуни насекаде во САД, со различен степен на службено признавање. Поточно, Џунтинт го означува денот кога армискиот генерал на Унијата Гордон Грејнџер ги објавил федералните наредби во Галвстон, Тексас, на 19 јуни 1865 година, со кои сите луѓе кои биле робови во Тексас биле ослободени.
Прогласот за еманципацијата издаден две години порано од страна на Унијата официјално го обеззаконила робовладетелството во Тексас и останатите држави кои во тоа време бунтувале против САД, а поразот на Конфедеративната армија во април 1865 година дозволил непречена имплементација на Прогласот. Но, Тексас била најоддалечената робовладетелска држава со мал број на војници од Унијата. Поради ова, имплементацијата на Прогласот таму била бавна и неконзистентна пред објавувањето од страна на Грејнџер. Иако многумина сметаат дека Џунтинт бил крај на робовладетелството во САД, тоа постоело во граничните држави на Унијата до 6 декември 1865 година, кога со ратификацијата на тринаесеттиот амандман на американскиот Устав ропството без казна било забрането во целата држава.
Првите прослави на овој празник датираат до 1866 година, кога имало црковни собири во Тексас. Полека се прошириле низ југот на САД и станале комерцијализирани во 1920-тите и 1930-тите, често во рамки на фестивали за храна. За време на Движењето за човекови права во 1960-тите, празникот бил потиснат од борбата за човекови права по Втората светска војна, но во 1970-тите повторно се популаризира со фокус на афроамериканска слобода и уметност. Веќе на почетокот на 21-от век, Џунтинт се слави во сите поголеми градови во САД. Активисти се залагаат Џунтинт да биде прогласен за национален празник од страна на американскиот Конгрес. Хаваи, Северна Дакота и Јужна Дакота се единствените три држави кои не го признаваат Џунтинт, според Конгресните истражувачки служби. Од 47-те држави кои го признаваат Џунтинт на некој начин, само четири — Тексас, Вирџинија, Њујорк и Пенсилванија — го имаат прогласено за платен слободен ден за сите вработени во државната администрација.
Современите прослави се генерално на локално ниво. Традиционално се чита Прогласот за еманципацијата, се пејат народни песни како „Нишај се ниско, драга кочијо“ (Swing Low, Sweet Chariot) и „Нека се кренат сите гласови да пејат“ (Lift Every Voice and Sing), или се читаат дела на познати Афроамериканци писатели како Ралф Елисон или Маја Анџелу. Прославите вклучуваат и родео, улични панаѓури, скари, семејни собири, забави во парковите, историски реконструкции и натпревари за Мис Џунтинт. Маскозите, потомци на Црните Семиноли, исто така го слават Џунтинт, бидејќи тие избегале од американско ропство во 1852 година и се населиле во Коавила, Мексико.
Тимфи
Тимфи — планина во северниот дел на округот Јанина, дел од веригата Пинд. Во реонот на Тимфи се наоѓа областа Загори. Врвовите на Тимфи се издигаат над 2400 m надморска височина. Планината е шеста по височина во Грција и е долга 20 – 25 км во правец исток-запад, и ширина 15 км север-југ. На Тимфи извира Водоматица, притока на реката Војуша.
Највисок врв на планината, Гамила, се издига на 2497 м, а Гура со 2467 м и Астрака со 2432 м ја пополнуваат водечката тројка. Во масивот на Тимфи, на неговата јужна страна, се наоѓа клисурата Вик со должина од околу 20 км, променлива длабочина од 450 до 1 600 м, како и ширина од 400 м до само неколку метри во најтесниот дел. Се смета за најдлабока клисура или кањон на светот според Гинисовата книга на рекорди. Клисурата Вик, заедно со соседната на Војуша, го образуваат Националниот парк Вик-Војуша во северниот дел на Тимфи.
Особена одлика на ова подрачје се природните базени настанати со ерозија на локални струи. На највисоки надморски висини на планината Тимфи се наоѓаат голем број алпски езера и ретки видови водоземци кои главно живеат на планинските пасишта. Најголемо езеро во паркот е Драколимни, формација која настанала после повлекување на ледници, а се наоѓа на надморска висина од 2.050 м. Површината му е околу 1 хектар, а најголемата длабочина изнесува 4,95 м. На просторот на селото Папинго во близина на врвовите Гамила и Астака, во рамки на националниот парк, се наоѓаат голем број јами и пештери. Некои од нив ги добиле имињата од старогрчката митологија, како што е пештерата Одисеја и Епската Провалија. Пештерата Проватина е длабока 408 m, што ја прави една од најдлабоките пештери на светот. Била откриена во 1965 година од страна на британскиот спелеолог и од тогаш била истражувана повеќепати. Длабочината на Епската Провалија е 451 метар и таа црпи вода од подземни извори.
Стадион Фриули
Стадион Фриули (познат поради спонзорски причини и како Дачија Арена) е повеќенаменски стадион во Удине, Италија. На него својте домашни натпревари ги игра фудбалската екипа Удинезе Калчо.
Откако бил комплетно реновиран во 2013 и 2015, Фриули станал трет фудбалски стадион во Италија кој е во целосна сопственост на некој клуб, по Мапеи во Реџо Емилија (поранешен Стадион Џилјо, сопственост на Реџана и подоцна стекнат од страна на спонзорот Мапеи) и Алијанц стадион во Торино.
Структура
Фриули се наоѓа во Рици, четири километри од центарот на Удине.
Отворен е во 1976 како замена за стариот Стадион Морети. Кога бил изграден стадионот можел да прими и до 52 илјади гледачи заради поголемиот број на стоечки места. Денес максималната сместивост на стадион е 41.652 места, но сместивоста моментално е ограничена на 25,144 гледачи. Во 2015 станал трет фудбалски стадион во Италија кој е во целосна сопственост на некој од клубовите (на Удинезе), за разлика од повеќето други стадиони во Италија кој се во сопственост на локалните општини.
На стадионот се наоѓаат и хали за мечување, гимнастика, боречки вештини и атлетика, како и вежбалница во рамките на главната трибина.
Настани
Фриули бил домаќин на три натпревари од групата Е на Светското првенство 1990: Уругвај-Шпанија (0-0), Јужна Кореја-Шпанија (1-3) и Јужна Кореја-Уругвај (0-1).
Италијанската репрезентација на него досега одиграла шест натпревари, три пријателски, по една во квалификациите за Европските првенства 1996 и 2000 и една во квалификациите за Светското првенство 2010. Во нив забележала пет победи и едан нерешен резултат.
Во 2005, УЕФА одобрила на овој стадион да се играат натпревари од Лигата на шампионите, каде Удинезе учествувал во сезоната 2005/06.
Многу големи светски музички ѕвезди одржале концерт на овој стадион, а некој од нив се Бон Џови, Ејси диси, Колдплеј, Мадона, Бритни Спирс, Пинк Флојд, Стинг итн.
Инверзна функција
Во математиката, ако функцијата ƒ пресликува множество A во множество B, тогаш нејзината инверзна функција ƒ−1 е таква да го пресликува множеството B во множеството A и тоа така што сложената функција f \circ f^1 го пресликува секој елемент од множеството A во самиот себе. Не секоја функција има своја инверзна, онаа која има се вика инверзибилна.
На пр., ако е дадена функцијата ƒ таква што ја дава должината во милји ако е дадена должината во метри (ƒ(x) = 1,6 • x), тогаш нејзината инверзна функција g = ƒ−1 ја дава должината во метри ако е позната должината во милји (g(x) = x / 1,6).
Инверзибилност
Затоа може да се рече дека функцијата е инверзибилна акко е бијекција.
На пр. функцијата не е ни инјективна (бидејќи позитивните и негативните броеви имаат иста слика), ни сурјективна (бидејќи е ранг, а не цел кодомен \mathbb{R}). Истата функција, но дефинирана како има инверзна функција \sqrt{x}. Функцијата има инверзна, а  нема бидејќи не е инјективна.
Симетрија
Нека id е функција на идентитетот idX = x. Тогаш важи
односно.
Инверзна функција на сложена функција
При инверзија на композиција од функции, основните функции го менуваат редоследот:
Автоинверзија
Функција на идентитет е инверзна сама на себе:
Графичко претставување
Функција и нејзината инверзна функција се симетрични во однос на правата y=x\,\!.
Извод на инверзна функција
Ако почетната функција е диференцијабилна, тогаш за сите точки во кои важи следната формула за извод на инверзна функција:
Обележување
Важно е да се воочи дека −1 во означувањето на инверзна функција не е ознака за експонент. Всушност се запишува како ƒ(x)−1.
Во инфинитезималното сметање ознаката ƒ(n) означува n-ти извод на функцијата:
Во тригонометријата, од историски причини, а не, но е , а не. Токму за да избегне оваа непрецизност, за инверзни тригонометриски функции се користи ознаката arc, а за реципрочни потполно други имиња.
NGC 3858
NGC 3858 — спирална галаксија во соѕвездието Пехар, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3858 се споменува и како NGC 3866, MCG -1-30-29.
Откривање
Објектот е откриен на 1886 година од страна на Френсис Ливенворт, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 3858 е од видот Sa. Видливиот сјај со голо око изнесува 13,2 m, а оној во рамките на интервалот од минималната до максималната честота 14,1 m, додека површинскиот сјај изнесува 13,2 m/лм2. NGC 3858 има привидни димензии од 1,4' х 0,8'.
Астрономски податоци
Објектот е од епохата Ј2000.0. Положбениот агол на објектот е во износ од 56°.
Други поделби
Проучување на NGC 3858 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 36621. Во рамките на атласот на длабокото небо, Уранометрија 2000.00, објектот припаѓа на групата означена со бројот 282; додека во Каталогот на основни ѕвезди (GSC) е групиран под бројот 5517. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1006.
Користена литература
Parts I-V. Moscow: Moscow State University, 1962-74. (9,679)
1567 во уметноста
1567 година во уметноста содржи некои значајни настани.
Руд ван Нистелрој
Рутгерус Јоханес Мартинус Руд ван Нистелрој (холандски: Rutgerus Johannes Martinus "Ruud" van Nistelrooij) — пензиониран холандски фудбалер кој во својата кариера играше како напаѓач за тимовите на Ден Бош, Херенвен, ПСВ Ајндховен, Манчестер Јунајтед, Реал Мадрид, Хамбургер и Малага. Тој е петти најдобар стрелец во историјата на Лигата на шампионите со постигнати 56 голови, пред него се шпанскиот напаѓач и неговиот некогашен соиграч од Реал Мадрид Раул Гонзалез, Кристиано Роналдо, Филипо Инзаги и Лионел Меси.